Diari Oficial de la Generalitat Valenciana


Sumari del DOGV 6952, del 28-01-2013 (2013/603)

RESOLUCIÓ de 30 de novembre de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural consistent en punt d'entrega per mitjà d'estació de regulació i mesura de MOP 16 / MOP 0,4 bars i cabal nominal de 2.500 m3(n)/h, en el terme municipal d'Orihuela, a la província d'Alacant (CBREDE/2012/5/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/603


Data del document
:   30-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 30 de novembre de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural consistent en punt d'entrega per mitjà d'estació de regulació i mesura de MOP 16 / MOP 0,4 bars i cabal nominal de 2.500 m3(n)/h, en el terme municipal d'Orihuela, a la província d'Alacant (CBREDE/2012/5/03). [2013/603]  
Vist l'expedient amb referència CBREDE/2012/5/03, incoat davant del Servici Territorial d'Energia d'Alacant a instàncies de Gas Natural Cegas, SA, relatiu a la sol·licitud, amb data 23 de març de 2012, d'autorització administrativa i aprovació del projecte d'execució per a la construcció de les instal·lacions corresponents a la xarxa de gas natural consistent en punt d'entrega en el terme municipal d'Orihuela, a la província d'Alacant, en què s'adjunta un exemplar del projecte tècnic d'execució firmat per tècnic competent, per mitjà del qual no s'afecten béns de propietat privada.  
Resultant que s'ha realitzat la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant de 13 de juny de 2012, en el Diari Oficial de la Comunitat Valenciana de 7 de juny de 2012, en els diaris de premsa ABC i La Verdad de 7 de juliol de 2012 i 9 de juliol de 2012, respectivament. Tal com consta en l'expedient, no s'han presentat al·legacions a la petició efectuada.  
  
Resultant que, en aplicació dels articles 80 i 84 del Reial Decret 1434/2002, de 27 de desembre, s'ha remés a l'Ajuntament d'Orihuela, únic afectat pel traçat del gasoducte, una separata tècnica del projecte presentat en què se sol·licitava informe de conformitat o d'oposició a l'autorització sol·licitada i, si és el cas, el condicionat tècnic procedent. L'Ajuntament d'Orihuela va remetre l'informe sol·licitat en què es manifesta la seua conformitat amb la instal·lació projectada subjectant-se a les condicions que s'hi preveuen.  
L'escrit esmentat es va traslladar a l'empresa peticionària, que va manifestar la seua conformitat amb els condicionats expressats.  
Resultant que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és prosseguir amb l'extensió de les xarxes de gas natural a la comarca del Baix Segura, en concret al municipi d'Orihuela.   
Resultant que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés informe favorable.  
Resultant que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Considerant la Direcció General d'Energia competent per a la resolució d'este expedient, d'acord amb les disposicions de l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció feta pel Decret 122/2011, de 16 de setembre, concordat amb l'article 2.1.a de l'Orde de 9 de febrer de 2001, de la Conselleria d'Indústria i Comerç.  
  
La Direcció General d'Energia, resol:  
I. Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents a la xarxa de gas natural consistent en punt d'entrega per mitjà d'estació de regulació i mesura, en forma de mòdul aeri AR-04 (MOP 16 / MOP 0,4 bars), cabal nominal de 2.500 m³(n)/h. i comptador G-400 al terme municipal d'Orihuela, a la província d'Alacant.  
Esta autorització quedarà sotmesa a les condicions que figuren a continuació:  
  
Primera  
El titular de la instal·lació constituirà en el termini d'un mes una garantia per valor de quatre-cents quaranta-sis euros amb seixanta-un cèntims (446,61 €), import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, tal com s'assenyala en l'article 82 del Reial Decret 1434/2002, de 27 de desembre. Esta fiança es constituirà a favor de la Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança es tornarà al titular d'esta autorització, amb sol·licitud prèvia, una vegada que l'interessat justifique davant del Servici Territorial d'Energia d'Alacant el compliment de les obligacions derivades d'esta autorització.   
  
Segona  
Gas Natural Cegas, SA, complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a ampliar les Instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
  
  
Tercera  
El titular d'esta autorització tindrà, com a distribuïdor, els drets que s'assenyalen en l'article 75 de la Llei 34/1998, de 7 d'octubre, del Sector d'Hidrocarburs.  
  
Quarta  
Esta autorització no es concedirà en cap cas amb drets exclusius d'ús, tal com s'indica en l'article 73 de la Llei 34/1998, de 7 d'octubre, del Sector d'Hidrocarburs.   
  
Quinta  
Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient, tot això d'acord amb les disposicions de l'article 73.4 de la Llei 34/1998, de 7 d'octubre.   
  
Sexta  
Esta autorització s'atorga sense perjuí de tercers i deixant de banda els drets particulars.  
  
Sèptima  
Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
II. Aprovar el projecte tècnic d'execució per a la construcció de les instal·lacions corresponents a la xarxa de gas natural consistent en punt d'entrega al terme municipal d'Ontinyent, a la província d'Alacant, firmat per tècnic competent, les característiques principals de la qual s'indiquen a continuació i se sotmeten a les condicions que igualment es relacionen:   
- Tipus de gas: gas natural.  
- Punt de connexió: gasoducte existent, branc d'Orihuela RAA-15.28.  
- Instal·lacions:   
- Canonades amb xarxa MOP 16 bars (canalització de 16 metres d'acer UNE EN 41918-7 C753VD Ø4'') i xarxa MOP 0,4 bars (canalització de 16 metres de polietilé PE-100 sdr 17,6 i Ø200 mm).   
- Estació de regulació i mesura: mòdul aeri AR-04 (MOP 16 / MOP 0,4 bars), cabal nominal de 2.500 m³(n)/h i comptador G-400.  
- Emplaçament: la zona definida com a sòl urbà a l'avinguda del Doctor García Rogel al terme municipal d'Orihuela, segons el plànol 9516022-QD 8.1 del projecte.  
- Pressupost: vint-i-dos mil tres-cents trenta euros amb huitanta-un cèntims (22.330,81 €).  
Les condicions a què està sotmesa l'aprovació esmentada són les següents:  
1. Les obres s'hauran de realitzar d'acord amb el projecte presentat, amb les variacions que si és el cas se sol·liciten i s'autoritzen i es referiran als elements compresos en l'àmbit d'aplicació del Reglament Tècnic de Distribució i Utilització de Combustibles Gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol, i en l'Orde de 18 de novembre de 1974 (Indústria), per la qual s'aprova el Reglament de Xarxes i Connexions de Combustibles Gasosos, en concret allò que es preveu en la seua instrucció VJT-Q.0.7, estacions de regulació i/o mesura per a pressions d'entrada superiors a 12 bars. Així mateix, la construcció de les instal·lacions autoritzades per este acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2. El titular de la instal·lació esmentada donarà compte de l'acabament de les obres al Servici Territorial d'Alacant, a l'efecte de reconeixement, per mitjà de la presentació del certificat de direcció oportú, subscrit per tècnic competent, així com els requisits tècnics essencials i les mesures de seguretat mínimes incloses en les instruccions tècniques complementàries, d'acord amb el Reial Decret 919/2006 i la resta de regulació esmentada.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne inspeccions, en cas de considerar-ho convenient.  
4. L'Administració deixarà sense efecte esta resolució en qualsevol moment en el cas que s'observe l'incompliment de les condicions que s'imposen en esta. En estos supòsits, l'Administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que hi resulten aplicables i, en especial, les relatives a l'ordenació de territori i al medi ambient.  
6. El termini d'execució de les obres serà de 6 mesos a partir de la notificació d'esta resolució. No obstant això, abans de la finalització d'este termini, Gas Natural Cegas, SA, podrà sol·licitar-ne una ampliació per mitjà de sol·licitud motivada davant de la Direcció General d'Energia.   
Contra esta resolució, que no esgota la via administrativa, es pot interposar un recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que s'establix en l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 30 novembre de 2012.- El director general d'Energia: Antonio Cejalvo Lapeña.